Slovenského brankára zaradil medzi päť najlepších gólmanov na turnaji, na ktorom 17-ročný Slovák odchytal všetky štyri zápasy svojho tímu. Slovenskej osemnástke pomohol k triumfu nad Švajčiarmi a konečnému šiestemu miestu.
"Vo väčšine zápasov čelil množstvu striel a bol zrejme najužitočnejší hráč slovenského tímu. Tento atletický brankár sa nikdy nevzdáva," napísal Bukala k Urbanovi. Podľa neho dokáže Slovák telom zabrať veľkú časť brány a pohybovať sa do strán, aby zastavil prvú strelu aj dorážku.Čítajte viac Dres, ktorý som dostal od Putina, nevrátim. Nemám prečo, vážim si ho
"Jeho slabina je vyrážanie pukov. S chráničmi aktívne pracuje a má tendenciu vykopávať puky späť k protihráčom. V tejto oblasti sa v nasledujúcej sezóne potrebuje zlepšiť," doplnil Bukala.
Urban na svojom prvom medzinárodnom turnaji v kariére zaznamenal úspešnosť zákrokov 88,9 percenta a priemerne inkasoval 4,64 gólu na zápas.Čítajte viac Česi varujú pred slovenským talentom: Je tromfom budúcnosti
V sezóne 2021/2022 absolvoval premiéru v mužskom hokeji, keď nastúpil na jeden duel za HK Púchov v tretej najvyššej slovenskej lige. V drese MŠK Púchov odchytal 21 stretnutí v súťaži do 18 rokov, v ktorej bol najlepší brankár s úspešnosťou 94,7 percenta a priemerom 1,7 gólu na zápas.Dávame do pozornosti Aktuality, diskusie, komentáre... Pridajte sa k nám a sledujte našu FB stránku Šport.Pravda.sk